黎諾懿實測網紅餐單 豆腐變飯順便瘦埋身
2024年05月23日 14:01
東網電視
更多新聞短片
依家夏天殺到嚟，唔少女士都積極減肥為靚靚見人，早前韓國女神宋慧喬、日本瘦身女皇藤井香江等都力推網紅「豆腐飯」，1星期內就可以速減5 KG（約11磅），靠食豆腐減肥，估唔到Hit到連有「美男廚神」之稱嘅黎諾懿都挑戰呢個「豆腐飯」，佢真人實測網紅餐單，力證廚藝更上一層樓！見佢大讚「豆腐飯」卡路里比白飯低，仲高鈣、高蛋白質，做法非常簡單，僅用豆腐炒碎，佢仲教埋零失敗兩步曲，快過電飯煲煮飯，超強廚藝真係不得了。